এ উপলক্ষে অনুষ্ঠিত সংক্ষিপ্ত সমাবেশে বক্তারা বলেন, আমরা মেডিকেল টেকনোলজিষ্টরা জাতির পিতা বঙ্গবন্ধু শেখ মুজিবুর রহমানের কন্যা প্রধানমন্ত্রী শেখ হাসিনার ভিশন ২০২১ এসডিজি লক্ষ্য পূরণ এবং এমডিজি বাস্তবায়ন, মাতৃ ও শিশু মৃত্যুহারসহ রোগ নির্ণয়ে নিরলসভাবে কাজ করে যাচ্ছি। এরপরও আমাদের যথাযথ মূল্যায়ন করা হয় না। আমাদের যৌক্তিক দাবীগুলো বাস্তবায়নে শুধুই কালক্ষেপন হচ্ছে। আমরা আশা করি- শান্তিপূর্ণ এসব কর্মসূচীর মাধ্যমেই আমাদের সকল দাবী মেনে নিয়ে এ খাতে শৃংখলা ফিরিয়ে আনা হবে। বক্তারা আরো বলেন, আগামী ৩১ জানুয়ারীর মধ্যে দাবী ৩টি বাস্তবায়ন করা না হলে আগামী ১ ফেব্রুয়ারী সংবাদ সম্মেলনের মাধ্যমে আরো কঠোর কর্মসূচী ঘোষনা করা হবে। পরে নেতৃবৃন্দ দিনাজপুর সিভিল সার্জনের মাধ্যমে স্বাস্থ্য অধিদপ্তরের মহাপরিচালক বরাবরে ৩ দফা দাবীর যোক্তিকতা তুলে ধরে একটি স্মারকলিপি প্রদান করেন।